Queen at Wembley
Queen at Wembley — ფილმი, გადაღებული უემბლის სტადიონზე 1986 წლის 12 ივლისს, ჯგუფის Queen ტურნეს Magic Tour მსვლელობისას. იგი პირველად გამოვიდა 1990 წლის დეკემბერში, ვიდეოკასეტის ფორმატში (11 სიმღერის გარეშე). 1992 წელს ჩანაწერი გამოიცა საკონცერტო ალბომის, ხოლო 2003 - DVD დისკის Queen: Live at Wembley Stadium სახით, რომელშიც შეტანილია კონცერტზე შესრულებული ყველა სიმღერა. ამავე დროს გამოვიდა საკონცერტო ალბომის კიდევ ერთი ვერსია. 2011 წლის 5 სექტემბერს კონცერტის 25-ე იუბილეს აღსანიშნავად ჩანაწერი კიდევ ერთხელ გამოიცა, დამატებითი მასალის თანხლებით. აშშ-ში DVD-ს მიღებული აქვს 5x პლატინის, ხოლო ბრიტანეთში - 4x პლატინის სტატუსი. მსოფლიოს სხვადასხვა ქვეყანაში მას ასევე მინიჭებული აქვს რამდენიმე გზის პლატინის სტატუსი.